ช่วงหลังๆ มานี้ฉันเริ่มรู้สึกว่า
ฉันอาจไม่มีวันมีอำนาจเหนือใครได้อีกแล้ว
ลูกศิษย์ของฉันที่
เคยแย่งกันเอาใจฉันเพื่อให้ฉันประทับใจ
ตอนนี้คิดว่าการสอนของฉัน… ล้าสมัย
ลูกสาวฉันที่เคยเทิดทูนฉัน เดี๋ยวนี้มองว่าทุกอย่างที่ฉันเป็นนั้น
ไร้ประโยชน์
และถึงแม้ว่าอาจจะยังมีผู้ชาย ที่อาจจะยอมอ่อนข้อให้ฉัน
แต่ฉันคงไม่ได้เป็นต้นเหตุที่ทำให้ใคร แข็งตัวได้เองอีกต่อไปแล้ว
ในฐานะผู้หญิงที่อายุมากขึ้น
เอาจริงๆ นะ สิ่งที่น่าอายยิ่งกว่านั้นคือ
ฉันจะไม่เหลือเสน่ห์ดึงดูดใครอีกแล้ว
ฉันว่ามันน่าเศร้ามาก
ว่าไหม
อะไรวะเนี่ย อะไร…
โอ๊ะ โทษที
(หัวใจใฝ่หา วลาดิเมียร์)
(บนดวงจันทร์ที่ไม่มีใครเป็นเจ้าของ)
(หกสัปดาห์ก่อนหน้านี้ (คนละช่วงเวลา))
เราจะทำสลัดฮาร์เวสต์ สำหรับงานสัมมนาคณาจารย์กัน
ปีนี้จะเป็นปีที่ 30 แล้วที่ฉันอยู่ที่มหาวิทยาลัยนี้
มันก็เลยจะเป็น งานสัมมนาคณาจารย์ครั้งที่ 30 ของฉัน
แต่
ฉันไปงานนี้ตั้งแต่อยู่ในท้องแม่ เพราะงั้น…
มันคือสลัดช่างแม่งขนานแท้
แบบที่ทำให้ทุกคน ต้องอับอายกับสิ่งที่พวกเขาเอามา
- ใช่ค่ะ อันนั้นแหละ ใช่ - นี่เหรอครับ
- ขอบคุณค่ะ - นี่ครับ
วันนี้อาจจะสนุกก็ได้ มีเรื่องอื้อฉาวทางเพศนิดหน่อยน่ะ
ความสัมพันธ์ระหว่างอาจารย์กับลูกศิษย์ของเขา
และบังเอิญว่า…
อาจารย์ที่พูดถึงก็คือ
สามีฉันเอง
โอเค แล้วเรื่องไทเทิล 9 ล่ะ
อันเดร มีความคืบหน้าไหม
โอเค เข้าเรื่องเลยนะครับ
จำนวนผู้กล่าวหาเพิ่มเป็นหกคนแล้ว
หญิงสาวหกคน แต่ก็ไม่สาวเท่าไหร่แล้วละ
และจำนวนผู้ลงชื่อในคำร้อง ที่เรียกร้องให้ปลดจอห์นอยู่ที่…
โห มากกว่า 1,000 คน มีศิษย์เก่าสนับสนุนด้วย
อะไรนะ
ตอนฉันเรียนมหาวิทยาลัย ฉันอยากเย่อกับอาจารย์ทุกคนแหละ
แก่ หนุ่ม ชาย หญิง
แต่… ฉันใจไม่ถึง
อย่างที่จอร์จ เบอร์นาร์ด ชอว์เคยกล่าวไว้ว่า
ก้นแน่นๆ สูญเปล่าเพราะหนุ่มสาวไม่ใช้ให้คุ้ม
เอาละ
(เวลา 13:17 น.)
ฉันได้เล่าไหม
มีครั้งนึงฉันเดินเข้าไปในห้องทำงานเขา นานมากแล้วละ
และโป๊ะเชะ เด็กผู้หญิงคนนึง กำลังเอาเต้าถูไถหน้าเขาใหญ่เลย แบบ…
- มันเรียกว่าอะไรแล้วนะ - นักล่าเหยื่อทางเพศเหรอ
มันคนละยุคสมัยกันย่ะ
งั้นเหรอ
ที่รัก ตอนนั้นมันเหมือนตอนนี้ไหมล่ะ ไม่ มันคนละยุคจริงๆ
- ทุกคน เราอย่า… - อ๋อ วอเตอร์โบ๊ท
- ไม่นะ ไม่ใช่วอเตอร์โบ๊ท - ผมว่าคำที่ถูกต้องคือมอเตอร์โบ๊ทนะ
อะไรนะ ไม่
- มอเตอร์โบ๊ทจริงๆ - ฉันจะกูเกิ้ลดู
- มอเตอร์โบ๊ท เขียนติดกัน - ทุกคน เราอย่า…
(13:29 น. - 13:30 น.)
โอเค เข้าไปข้างในกัน
การพักงานของจอห์นยังคงมีผลอยู่ จนกว่าจะพิจารณาคดี วันที่… ยังไม่ระบุ
กำลังมีการรวบรวมรายงานอยู่
แต่ผมอยากแสดงความยินดีกับเดวิด ที่เข้ามารับตำแหน่งหัวหน้าภาคอย่างรวดเร็ว
คุณทำได้ดีมาก
ยินดีกับเดวิดกันหน่อยไหม
สู้ๆ นะเดวิด!
"มอเตอร์โบ๊ทคือการกระทำที่เอาหน้าไปซุก
อยู่ระหว่างหน้าอกอวบอิ่มสองข้าง
และส่ายศีรษะไปมาซ้ายขวาอย่างรวดเร็ว พร้อมส่งเสียงดัง
อย่างเร่าร้อน"
ขอเชิญพบกับแวดวงการศึกษา
โอเค อาจมีบางอย่าง…
เพื่อนๆ ฉันขอโทษจริงๆ ฉันจำเวลาผิด ไม่อยากเชื่อเลย
- เรากำลังจะเปลี่ยนเรื่องพอดี - พูดต่อเลย
เดวิด มีเก้าอี้เสริมหรือว่า…
นี่ ขอโทษนะครับ
เอาเก้าอี้ผมไปสิ
ผมลืมไปเลย คุณเคยเจอวลาดิเมียร์ วลาดินสกี้รึยัง
อ๋อ ผู้ช่วยศาสตราจารย์คนใหม่ของเราใช่ไหม
เอ่อ ยังเลย
ยัง เราไม่ยังเคย… เจอกัน
เชิญนั่งสิครับ
โอ๊ย ไม่เป็นไรหรอก
ผมต้องยืนเพราะปวดหลังน่ะ แล้วก็… เรื่องอาวุโสด้วย
ฉันจะทำเป็นไม่ได้ยินประโยคหลังนั่นแล้วกัน แต่…
โอเค ว่ากันต่อเลย
- ผมหมายถึงจากมุมมองเรื่องงานน่ะ - โอ๊ย ฉันล้อเล่น
เรายังต้องการอาสาสมัครอีกสองคน สำหรับเมคเคิลเบิร์ก…
ของชำเป็นไงบ้าง
อ๋อ เก็บเรียบร้อยแล้ว
- ดีครับ - อืม
ด้วยความเคารพ…
วางกระเป๋าไว้บนพื้นจะโชคร้ายนะ
สื่อสารอย่างกระชับ รักษาความลับ
มีส่วนร่วมเชิงสร้างสรรค์ และคงไว้ซึ่งมุมมองที่หลากหลาย
มีคำถามอะไรไหมครับ
ยิ่งพูดมากเท่าไหร่
พวกเขาชอบสลัดของฉันกันสุดๆ
กินเกลี้ยงเลย ก็เลย…
พายฟริโตของเดวิด
กินหน่อยไหม
ผมกินกลูเตนไม่ได้ น่าเสียดายครับ
คุณเป็นโรคซีลิแอ็กเหรอ
เพื่อนของลูกชายฉันเป็นโรคซีลิแอ็ก
แค่ไม่พอใจรูปร่างตัวเองมากกว่าครับ
ขอบคุณอีกครั้งสำหรับเก้าอี้นะ
ด้วยความยินดีครับ เขาว่ากันว่านั่งมากๆ มันไม่ดี
ฉันก็เคยได้ยินมา
คุณเคยลองใช้โต๊ะยืนไหม
ไม่เคย แต่ผมควรลองใช่ไหม
- ไม่รู้สิ ควรไหมล่ะ - น่าจะดีต่อกล้ามขาผมเหมือนกัน
แล้วปรับตัวกับชีวิตในชนบทเป็นไงบ้าง
เอาจริงนะ ผมมีปัญหามาก
โอ้ พระเจ้า!
อ้าว ไง
โอ้ พระเจ้า! หวัดดีค่ะ
ฉันซินเธีย
คุณก็สอนให้เราเหมือนกันใช่ไหม
ใช่ เธอสอนหนึ่งวิชา
สวัสดีค่ะ ฉันโคตรชอบนิยายคุณเลย
มันมีอิทธิพลกับชีวิตฉันสุดๆ ฉันตื่นเต้นมากที่จะได้เจอคุณ
อ้อ แหม ฉันมันก็แค่ความผิดหวังครั้งใหญ่น่ะ
ดีค่ะ ฉันก็เหมือนกัน โทษทีฉันน่าจะมาเร็วกว่านี้
แต่ลูกสาวเราอึราดเสื้อผ้าแกน่ะ
ไม่นะ
ฉันบอกเขามาตลอดว่าเขาต้องอ่านหนังสือคุณ
แต่ฉันก็ยังไม่ได้อ่านหนังสือของเขา งั้นเราก็เจ๊ากัน
ไม่ดีเท่าหนังสือคุณหรอก
- โอ้ - ขอบคุณนะ
สัปดาห์นี้มาดื่มค็อกเทลด้วยกันสักวันสิ
เราจะได้แลกหนังสือกัน ทั้งสองคนเลยนะ
อ๋อ ค่ะ ฉันไม่ดื่ม แต่เขาชอบดื่มเวลาฉันไม่อยู่
- เราไม่ต้องดื่มก็ได้ - ไม่ค่ะ ไม่
ฉันอยากให้เขาดื่มมาก มันดีสำหรับเขา
- ใช่ครับ - อุ๊ย
- ขอโทษครับ - โทษที
- ขอยืมตัวสองคนนี้แป๊บนึงได้ไหม - ได้สิคะ ฉันจะส่งอีเมลให้คุณนะ
- โอเค - ค่ะ
เพราะวลาดิเมียร์ทำงานเต็มเวลา เรื่องนี้ก็เลยจะมีผลกับเขามากกว่าคุณ
มีเอกสารเกี่ยวกับ 401 (เค) นิดหน่อย
ไม่ยุติธรรมเลย
มันเป็นสถานการณ์ที่แย่มาก ฉันรู้สึกแย่มาก
รับไม่ได้สุดๆ ที่หล่อนยังไม่พูดอะไร เกี่ยวกับเรื่องนี้เลย
แต่ก็นะ ฉันว่าก็ไม่น่าแปลกใจหรอก
ฉันกังวลเรื่อง…
ทำตัวดีๆ นะ
นี่
- ฉันมีคำถาม - ผมอาจมีคำตอบ
คุณได้เห็นรายงานจริงๆ ใช่ไหม
ก็จริงน่ะสิ
ส่งให้ฉันหน่อยได้ไหม
นะ
- ก็ได้ - ขอบคุณ
โอ้ ขอให้เพลินนะ
(รายงานไทเทิล 9 กรณีกล่าวหาคณาจารย์ประพฤติมิชอบ)
(สำหรับคุณเท่านั้น อันเดร)
น่าอายจริงๆ
ฉันไม่เข้าใจเลยจริงๆ ว่า…
- ใส่เกลือรึยัง - ใส่แล้ว
ความสัมพันธ์ที่สมัครใจและสนุก
ไม่ได้สนุกทั้งที่มีอำนาจเหลื่อมล้ำ แต่สนุกเพราะความเหลื่อมล้ำนั้น
จะถูกมองว่าสร้างความเจ็บปวด หรือความเสียหายในภายหลังได้ยังไง
- ได้ใส่อย่างอื่นลงไปรึเปล่า - ยี่หร่า
เชี่ยละ
ในฐานะเพื่อนหญิง ฉันโกรธนิดหน่อยนะ
ฉันอยากบอกผู้หญิงพวกนี้ว่าเวลาที่พวกเขาเศร้า
อาจไม่ได้เป็นเพราะเซ็กซ์ที่พวกเขาเคยมีหรอก
แต่เป็นเพราะพวกเขา ใช้เวลาเล่นอินเทอร์เน็ตมากเกินไป
เพราะอยากรู้ว่าคนคิดยังไงกับพวกเขามากกว่า
เนื้อสดๆ
มาแล้ว
ปิดท้าย
ขอพูดให้ชัดเจนนะ จอห์นกับฉันมีข้อตกลงกันมาตลอด
เด็กสมัยนี้จะเรียกมันว่าชีวิตแต่งงานแบบเปิด
แต่ไม่ต้องมาคุยกันให้ประสาทเสีย
- พวกเขาได้อ่านจดหมายผมไหม - ไม่ได้พูดถึงเลย
คิดว่าจะจัดการเรื่องปุ๋ยหมักได้ ก่อนวันอาทิตย์หน้าไหม ไม่นะ!
ไปให้พ้นเลย เพื่อน!
พวกเขาต้องอ่านจดหมาย
ผมไม่ได้ชายตามอง นักศึกษาสตรีมาเป็นสิบปีแล้วนะ
นี่เราอยู่ในยุค 1960 เหรอ ทำไมถึงเรียกพวกเขาว่านักศึกษาสตรีล่ะ
และพวกเขากำลังกำหนดวันพิจารณาคดีนะ
ดี เพราะผมไม่เคยทำผิดกฎเลย
ตามหลักแล้วน่ะนะ
ใช่เลย
ช่วยเอาผ้าเช็ดตัวมาให้ผมหน่อยได้ไหม
คุณยังไม่ตอบเลย
จะจัดการเรื่องปุ๋ยหมักก่อนวันอาทิตย์หน้าได้ไหม
อาจจะได้ คุณได้เจอพวกอาจารย์ใหม่รึยัง
ที่มาแทนเราน่ะเหรอ
- พวกเขาไม่ได้มาแทนเรา - หวังว่านะ
แต่ฉันเจอพวกเขาแล้วละ
พวกเขายังเด็ก หน้าตาสดใสและเต็มไปด้วยความหวัง
เราจะทำให้พวกเขาหน้าหมองสิ้นหวังเอง
วลาด คนสามี เขาจะแวะมาดื่มค็อกเทลวันอาทิตย์หน้า
- ฉันจะได้ดูเขาออกมากขึ้น - ตอนที่ซิดอยู่ที่นี่เหรอ
โอ๊ย บ้าเอ๊ย
โอเค ฉันจะนัดเวลาใหม่
- ตอนที่ซิดมา… - อืมฮึ
เรื่องทั้งหมดนี่ เราอย่าพูดอะไรกับแกเลยนะ
ฟังนะ ลูกสาวเราไม่จำเป็นต้องรู้เรื่องทั้งหมด…
มื้อค่ำวันเสาร์ กินแซลมอนไหม
- ได้ เดี๋ยวผมย่างให้ - ฉันจะไปซื้อของสดจากแผงขายของจากฟาร์ม
ใช้ผักกาดหอมของผมก็ได้ ใกล้จะเก็บได้แล้วละ
ได้สิ
และทำพาสต้าหรืออะไรสักอย่าง ผมกินแค่ปลากับผักไม่ได้หรอก
ผมได้ผอมตายแน่
ฉันกำลังคิดจะเลิกกินกลูเตน
อย่าเชียวนะ
ทำไมล่ะ
ฉันไม่อยากคุยเรื่องนั้นกับซิดหรอก
ขอบคุณ
ผมรู้ว่าเรื่องนี้ไม่ง่ายสำหรับคุณ
อืมฮึ
ผมซึ้งใจในสิ่งที่คุณทำอยู่นะ ผมจะพูดแค่นั้นแหละ
- น้ำตาจะไหลเลย - จริงๆ นะ
ฟังนะ เท่าที่ฉันรู้ ฉันก็แค่ทำสิ่งที่ฉันทำมาตลอด
- ไง อรุณสวัสดิ์ - อรุณสวัสดิ์
หลายปีที่ผ่านมา จอห์นกับฉัน เป็นคู่รักตัวอย่างของมหาวิทยาลัย
เขา นักวิชาการด้านกวีนิพนธ์ และหัวหน้าภาควิชาผู้ทรงเสน่ห์
และฉัน ศาสตราจารย์ด้านการเขียน เชิงสร้างสรรค์ที่ใครๆ ก็อยากเรียนด้วย
และอาจารย์ไฟแรง ของวิชาที่ได้รับความนิยมที่สุดในภาควิชา
ว่าไงจ๊ะ พวกตัวแสบ
ผู้หญิงในนิยายอเมริกัน ชะนีไปหน่อย ว่าไหม
เมื่อกี้เล่นคำนะ
คาปูชิโน่สองแก้ว
ค่ะ ใส่นมถั่วเหลืองใช่ไหมคะ
- นมถั่วเหลือง - ขอบคุณค่ะ
- แจ่มเลย - นมวัว
คือว่า…
- เมื่อกี้เราคุยกันน่ะค่ะ - อืมฮึ
และเราก็อยากจะพูดอะไรหน่อย
ได้เลย นั่นแหละที่ฉันต้องการ พูดเลย
โทษที
ไม่เป็นไรหรอกค่ะ
จริงเหรอ
เราแค่อยากจะ… บอกว่าอาจารย์
ไม่ต้องรับบทเป็นภรรยาที่แสนดีก็ได้
โห
โอเค
พูดอีกสิ
โอ้ พูดสิ
คือแบบ เราคิดว่าอาจารย์ เป็นผู้หญิงที่แซ่บและฉลาดขนาดนี้
เราคิดว่าอาจารย์แซ่บจริงๆ นะคะ
ใช่ค่ะ
และเราคิดว่าอาจารย์ไม่จำเป็นต้อง ยืนหยัดเคียงข้างสามีก็ได้
เพื่อนๆ สุดที่รักของฉัน
ฉันปลื้มใจจริงๆ ที่พวกเธอเป็นห่วง
ภาระทั้งหมดจะตกอยู่ที่เรา นั่นแหละที่ฉันพยายามหลีกเลี่ยงอยู่
- ฉันจะพูดแค่นี้แหละ - พระเจ้า!
ผู้ชายคนนี้กับฉันเคยแอบกินกัน
เวลาประชุม ถ้าฉันใส่กางเกงตัวที่ใช่
แค่มองหน้าเขา ฉันก็เสร็จได้เลยละ
เวลาทำให้ทุกอย่างง่ายขึ้นได้ ถ้าคุณรู้ว่าฉันหมายถึงอะไร
พร้อมลุยรึยัง
เกือบแล้ว
นี่
อันที่จริง ฉันได้คุยกับนักศึกษากลุ่มนึง พวกเขาบอกว่าเจอคุณวันนี้
อืมฮึ
ที่จริงฉันแค่เป็นห่วงพวกเขาน่ะ
พวกเขาบอกว่ากังวลมากที่คุยกับคุณ
โอเค
ก็เพราะว่าผู้เสียหายบางคน มักจะไม่ค่อยได้รับความเชื่อถือจากพวกที่ให้ท้าย
ซึ่งมักจะเป็นผู้หญิงที่แก่กว่าน่ะ
เดวิด
ฉันเลยคิดว่าเราต้องคิดให้รอบคอบมากๆ
ว่าเรากำลังทำให้นักศึกษาต้องเจอกับอะไรอยู่
ขอโทษนะ พวกเขากังวลก่อนจะคุยกับฉัน
หรือพวกเขากังวลหลังจากที่คุยกับฉัน
เรื่องนั้นฉันไม่ได้รับการยืนยันหรอก
พอฉันได้ยินว่ากังวล มันก็… น่าสนใจน่ะ
- โอเค โฟล ฉันรู้ว่าคุณมาใหม่ - ฉันอยู่ที่นี่มาแปดปีแล้วนะ
คุณก็เลยอาจจะยังไม่รู้ระบบของที่นี่
แต่ฉันจะขอคุณว่าอย่ามาพูดเรื่องนี้กับฉัน
อย่างไม่เป็นทางการอีกตลอดไป
โทษนะ โอเคไหม
และเดวิด คุณคิดว่าคุณจะกินขนมขบเคี้ยว
ที่ตกพื้นไปแล้วเสียงดังกว่านี้ได้ไหม
- หวัดดี - อ้าว ไง
ไง
พร้อมลุยรึยัง
เดี๋ยวก็รู้ครับ
พวกเขาให้คุณอยู่ที่ไหนเหรอ
ข้างบนมั้ง
ผมให้เขาอยู่ห้อง 406
อ้อ ห้องทำงานเก่าฉัน
มิน่าบรรยากาศถึงได้ดีมาก
โทษทีครับ ไม่ได้ตั้งใจมาขัดจังหวะ
ไม่เลย การขัดจังหวะคือสิ่งที่เราต้องการเลยละ
โอเค
แม่!
ไงจ๊ะ!
ลูกตัวหอมจัง
ขอแม่ดูลูกหน่อยซิ
โห ลูกเท่จังเลย
- อเล็กซิสล่ะ - เธอจะมาพรุ่งนี้
ทางรถไฟเหรอ
เธอซื้อรถแล้ว
เป็นผู้ใหญ่จัง
เธออายุ 35 ตอนแม่อายุ 35 หนูแปดขวบ แม่ได้เป็นอาจารย์ประจำแล้ว
และตอนนี้ลูกอายุ 27 แล้ว แต่แม่เพิ่งจะ 40
เหลือเชื่อเลยเนอะ
มุกอายุมันกากมากแม่
อเล็กซิสเริ่มอยากคุยเรื่องการมีลูกแล้วละ
- โอ้ - ใช่
โอเค คือลูกยังเด็กมากอยู่เลยนะ
- หนูก็อายุเท่าแม่ตอนมีลูกนะ - มันคนละยุคสมัยกัน
อเล็กซิสก็ถือว่าท้องตอนแก่แล้วนะ
- ก็ใช่ แต่ลูกยังไม่แก่ - ไม่ หนูรู้
ที่นิวยอร์ก หนูคงเป็นคุณแม่วัยใส ก็น่าจะดูแซ่บดีนะ
การมีลูกเป็นเรื่องจริงจังนะ
หนูรู้ หนูล้อเล่นน่ะ
แค่เพราะแฟนลูกอยากได้อะไร ไม่ได้แปลว่ามันเหมาะกับลูกนะ
- แม่! - แม่ชอบอเล็กซิสนะ
- แม่รักอเล็กซิส - ขอล่ะ หยุดพูดทีเถอะ
แม่แค่คิดว่าลูกไม่ควรปล่อยให้เธอครอบงำลูก
เธอไม่ได้ครอบงำหนู! เราแค่พูดถึงเรื่องนั้นกัน ทำไม…
แม่ยังจ่ายเงินกู้เพื่อการศึกษาให้ลูกอยู่นะ
โอเค แม่ โอ๊ย อยากจะบ้า หนูขอโทษจริงๆ ที่บอกแม่
คราวหน้าหนูจะไม่เล่าอะไรให้แม่ฟังแล้ว มันเยี่ยมมากสำหรับความสัมพันธ์ของเรา
ขอบคุณมากแม่
โธ่ ฟังนะ ลูกรัก แม่ขอโทษ แม่เครียดน่ะ
ไม่เป็นไร
อย่ามาบอกแม่นะว่าไม่เป็นไร
- อยากแวะร้านเบเกอรี่กับแม่ไหม - ช่วยไปส่งหนูเลยเถอะ
อดีตนักศึกษาที่ฉันต้องให้สอบตก
เอาเค้กขอนไม้ที่นึงจ้ะ
เรามีแค่ขนาด 12 นิ้ว
เยี่ยมเลย ของโปรดของลูกสาวฉันน่ะ แกจะ…
เธอไม่เข้าเรียน แล้วก็ไม่ทำรายงาน
ไม่ใช่เรื่องส่วนตัวเลยนะ
- ขอจ่ายเงินเลยได้ไหม - ขอฉันใส่กล่องก่อนได้ไหมคะ
ได้เลย ตามสบาย
แตะบัตรเลยค่ะ
โอ้! ขอโทษค่ะ
ไม่เป็นไรครับ
ตัดประเด็นอื่นทิ้งไปก่อนเลยนะ ฉันแบบว่า ศักดิ์ศรีของคุณไปอยู่ไหนหมดเนี่ย
นางควรจะอายนะ
เหมือนละครกรีกเลย เรื่องโอเรสเทีย
ไม่เหมือนซะหน่อย
มันเป็นละครครอบครัวที่การกระทำทุกอย่าง จะก่อให้เกิดผลตามมา
แล้วสุดท้ายก็ต้องรับผิดชอบ จะมีอะไรกรีกกว่านี้อีก
เคทลินคือไคลเทมเนสตรา
โคลอี้คืออีเล็กตร้า เราคือเทพีแห่งการแก้แค้น
- นี่เป็นบทสนทนาที่สุดยอดเลย - นึกภาพว่าโตมากับพวกเขาสิ
ฉันรักวัฒนธรรมป็อป เย้ วัฒนธรรมป็อป
แต่มันไม่ใช่โศกนาฏกรรมกรีก
หัวใจของโศกนาฏกรรม คือการเอาสิ่งที่ยากจะควบคุมมาจัดให้อยู่ในกรอบ
เหมือนที่เขากำลังทำกับคาร์เดเชียนเลย
ไม่ จอห์น อะไรที่มันปลายเปิด เทียบกับโศกนาฏกรรมกรีกไม่ได้หรอก
สองสิ่งนี้มันขัดแย้งกัน ทั้งในแง่ภววิทยาและปรากฏการณ์วิทยา
อย่ามาพูดจาต่ำตมกับผมนะ
นิยามของโศกนาฏกรรมคือ การกระทำที่มีเอกภาพ สมบูรณ์ และครบถ้วน
นี่ ประเด็นคืองี้ แม่ของลูกไม่เข้าใจ รูปแบบที่เปลี่ยนไปตามยุคสมัยหรอก
- อะไรนะ - ใช่
เธอไม่เคยคิดเองเป็น มันไม่เคยเป็นจุดแข็งของเธอ
เธอชอบอะไรที่พิสูจน์กันมาแล้ว จะได้ไม่ต้องคิดวิเคราะห์เอง
หยุดเถอะ
เธออยากให้ทุกอย่างเป็น "คุณเวนท์ขโมยถุงมือ ของเลดี้พาร์สันส์ไป! น่าอัปยศจริงๆ"
"สตาร์คิงโหยหาลิลี่มาก แต่เธอก็ดันมาตายเพราะทำหมวกน่ะ รู้ไหม"
เขาชื่อเซลเดน ทำไมคุณต้องล้อเลียนฉันด้วยเนี่ย
เธอติดอยู่ในหอคอยงาช้าง
อย่างน้อยฉันก็อยู่ในหอคอยนะ จอห์น อย่างน้อยฉันก็อยู่ในหอคอย
ไม่เหมือนคุณที่ไม่ได้อยู่ในหอคอย
คุณไม่ได้รับอนุญาตให้อยู่ในหอคอยอีกต่อไป
เพราะคุณพาสาวๆ เข้าไปในหอคอย
- นี่ นี่! - อะไรนะ
พ่อของลูกถูกพักการสอน เพราะเขามีเซ็กซ์กับนักศึกษา
และแม่ต้องมารับมือกับปัญหาทั้งหมดของเขา
ผู้คนพากันตัดสินแม่ นินทาแม่ นักศึกษารู้สึกกังวลใจ!
แล้วคุณยังจะมีหน้ามาล้อฉันอีกเหรอ
- ทุกคน - คุณต้องรับมือกับอะไร
คุณแค่อยากให้ผมอยู่นานพอที่จะได้เงินบำนาญ แล้วก็ออกไปจากชีวิตคุณซะ
- เกิดอะไรขึ้น - อ๋อ ใช่เลย
ถูกต้องเลย จอห์น
ฉันใช้เวลา 30 ปีอยู่กับคุณและทำงานกับคุณ
และสิ่งเดียวที่ฉันต้องการบนโลกใบนี้ คือการอยู่คนเดียว
หยุดนะ!
แต่ตอนนี้คุณจะเสียเงินบำนาญไปแล้ว
เพราะคุณโดนเด็กเอกการสื่อสารอายุ 21 ปี ทำมอเตอร์โบ๊ทใส่
และฉันจะต้องติดอยู่กับคุณ ที่เดินไปเดินมาในบ้านฉัน
กับลูกกระเป๋งหย่อนยาน
ที่ห้อยออกมาจากกางเกงในของคุณไปตลอดชีวิต
หยุด!
คุณพระ
แม่ขอโทษจริงๆ
ลูกรัก…
- มันไม่ได้แย่ขนาดนั้นหรอก - ที่รัก หายใจลึกๆ
แม่รู้อยู่แล้วน่ะ
แม่รู้อยู่แล้วเหรอ
- ก็ไม่ได้รู้รายละเอียดหรอกนะ แต่… - เราใช้ชีวิตแต่งงานแบบเปิดน่ะ
แม่ อะไรวะเนี่ย
อะไร
- หนูเป็นลูกคนเดียวนะ ม๊า - ม๊าเหรอ
บ้านเรามีกันอยู่สามคน
แล้วแม่ปิดบังเรื่องแบบนี้ไม่ให้หนูรู้เนี่ยนะ
เราคุยกันนะว่าจะบอกลูก…
แม่รู้ว่าพ่อเอานักศึกษางั้นเหรอ
- นี่ มันไม่ได้ผิดกฎนะ - แม่รู้คร่าวๆ แต่แม่…
รู้ไหมใครอีกที่รู้คร่าวๆ ว่ามีเรื่องไม่ดีเกิดขึ้น
พวกเยอรมันในสงครามโลกครั้งที่สองไง
เป็นการเปรียบเทียบที่ไม่เหมาะสมเลยนะ
- หนูจะไปแล้ว - แต่แม่ซื้อเค้กขอนไม้มานะ
- หนูจะเอากลับไปกิน - แม่แต่อยากกินด้วย
งั้นก็เก็บไว้สิวะ!
เหลือให้แม่ชิ้นเดียวก็พอ
ซิด! ซิด ลูกรัก มาคุยเรื่องนี้กันเถอะนะ
- ที่รัก - เอาเค้กไปรึยัง
แบ่งไว้ให้แม่ชิ้นนึงรึเปล่า
- ยัยหนู! - ไปกันได้รึยัง
ทำตัวแบบนี้มันใช้ไม่ได้เลยนะ!
เค้กก้อนนี้ตั้ง 48 ดอลลาร์นะ!
ออกไปจากที่นี่ซะ!
นี่ก็บ้านผมเหมือนกันนะ
คืนนี้ไปหาที่อื่นนอนเถอะ จอห์น ขอร้อง
ฉันพูดจริงนะ ฉันไม่ไหวแล้ว มันจบแล้ว ไม่มีเมียที่แสนดีอีกต่อไป
จะไม่ทนอยู่แบบเดิมอีกแล้ว มันจบแล้ว ฉันไม่ไหวแล้ว
ใจเย็นๆ
- ไสหัวไปซะ! - เอาจริงดิ
- โอเค - ออกไปจากที่นี่ซะ!
โคตรบ้าเลย ก็ได้
คุณคิดว่านิยายยังมีความสำคัญ ต่อการถกเถียงทางวัฒนธรรมของเรารึเปล่าคะ
ผมว่าผมมักจะคิดถึงสิ่งที่วลาดิเมียร์ นาโบคอฟ เคยพูดไว้ในการให้สัมภาษณ์ครั้งหนึ่ง
เขาพูดประมาณว่า "ผมไม่ได้ตั้งใจจะให้กระทบ…"
พ่อแม่ผมอยากให้ผมเป็นวิศวกร
แล้วคุณมีแผนจะทำอะไรต่อคะ
ที่จริงผมสอนหนังสืออยู่ครับ
และใช่ อย่างที่คุณบอก ภรรยาผมก็เป็นนักเขียนเหมือนกัน
เราเจอกันที่ไอโอวา
และใช่ มันมีประโยชน์มาก เพราะเราเข้าใจกระบวนการกันทั้งคู่
แต่แน่นอน เพราะลูกยังเล็ก ก็เลยทำให้มันยากมากๆ ด้วย
(จอห์น ที่กระท่อม)
(ที่นี่โคตรหนาวเลย ผมจะกลับบ้านหลังห้าโมง)
(ถ้าคุณเลิกปรี๊ดแตกแล้วนะ)
(การแต่งงานแบบเปิดเนี่ยนะ แม่น่าจะบอกหนูหน่อยนะ)
ฉันแค่อยากมีชีวิตที่ไม่ยุ่งยากซับซ้อน
ถ้าฉันมีอำนาจไม่ได้
อย่างน้อยฉันก็ขอเป็นอิสระ จากเรื่องดราม่าของคนอื่นได้ไหม
เป็นอิสระจากพฤติกรรมของพวกเขา
เป็นอิสระจากความต้องการ และความปรารถนาของพวกเขา
แบบนั้นเห็นแก่ตัวไหม
ฉันแค่มาถึงช่วงชีวิตของฉันที่…
ฉันไม่อยากจะต้องคิดถึงคนอื่นแล้ว
ตอนนี้ยังสะดวกอยู่ไหมครับ
(สร้างจากหนังสือของ จูเลีย เมย์ โจนาส)
คำบรรยายโดย กมลรัตน์ ชุติเชาวน์กุล